लघुकथा–समीक्षा की समस्या में सबसे बड़ी समस्या इसके लेखक ही है–वे इतने संकीर्ण है कि अपनी मान्यताओं के अतिरिक्त वे किसी अन्य की मान्यता को महत्त्व देना ही नहीं चाहते (जबकि उनका अन्त:करण सच्चाई को स्वीकारता है–ऐसा उनके लेखों से आभासित होता है)। उन्हें यह खतरा बराबर दिखाई देता है कि शायद लघुकथा के इतिहास में उनके कार्यों का मूल्यांकन नहीं होगाग ;जबकि बात ऐसी नहीं है–किए गए कार्यों का देर–सवेर मूल्यांकन होता ही है। सूरज को बादल कितनी देर तक ढककर छिपा सकता है? यकीनन बहुत देर तक नहीं। अत: इस भ्रम से ऊपर उठना चाहिए।